Osake

Osake on mingi objekti osa, millel on veel säilinud seda objekti kirjeldavad omadused. Näiteks värviosake on värvilahuses oleva pigmendi tükike. Keemias on keemilise aine vähimad osakesed molekulid, sest need on aine vähimad osad, mis säilitavad selle keemilised omadused.

Osakeseks võib nimetada ka aatomituuma (näiteks alfaosake on heeliumi aatomi tuum). Aatomist väiksemaid osakesi nimetatakse subatomaarseteks osakesteks. Osakestefüüsikas jagunevad need elementaarosakesteks (fermionid, bosonid) ja liitosakesteks (barüonid. mesonid). Elementaarosakestel puudub teadaolevalt sisemine struktuur.

Vaata ka
 Osakeste avastamise ajajoon
 Standardmudel
 Väljaosake
 Antiosake

Kategooria:Füüsika